cyanic-selkie/wikianc huggingface dataset:
Michael Schumacher
Benetton: 1991–1995
Kaudella Schumacher osallistui ensimmäistä kertaa F1-kisaan Belgian GP:ssä Jordanin autolla tuuraten Bertrand Gachota, joka oli pidätetty Lontoossa suihkutettuaan kyynelkaasua taksikuskin päälle. Hän oli 22-vuotias. Koska Schumacher ei ollut koskaan aiemmin ajanut radalla, hän tutustui siihen pyöräilemällä koko radan läpi. Aika-ajoissa hän teki yllätyksen sijoituttuaan seitsemänneksi, mutta kytkinvika johti keskeytykseen jo kilpailun ensimmäisellä kierroksella. Aika-ajosuoritus kiinnitti kuitenkin muiden tallien huomion, ja Benetton-talli kiinnitti Schumacherin loppukaudeksi riveihinsä. Schumacher saalisti loppukaudesta yhteensä neljä MM-pistettä.
Ferrari: 1996–2006
Kaudella 2003 Schumacher joutui käymään jälleen kovan mestaruustaiston, tällä kertaa yhdessä McLarenin Kimi Räikkösen ja Williamsin Juan Pablo Montoyan kanssa. Schumacher voitti kaudella kuusi osakilpailua Ferrari F2003-GA -autolla, ja vaikka mestaruustaisto oli vielä viimeisessä kilpailussa avoin, olivat kilpakumppani Räikkösen mahdollisuudet mestaruuteen lähinnä teoreettiset: Schumacherin ei tarvinnut muuta kuin sijoittua pisteille voittaakseen mestaruuden. Sen hän myös teki sijoittumalla kahdeksanneksi, ja hän voitti kuudennen mestaruutensa kahden pisteen erolla Räikköseen. Kaudella Ferrarin epäiltiin kärsineen Bridgestone-renkaiden huonommasta nopeudesta kuumilla radoilla, sillä Ferrari näytti ylivoimaiselta kauden alussa, mutta kauden keskivaiheilla ylivoima oli jo tyystin kadonnut. Toisaalta mestaruustaiston ratkaisseessa kauden toiseksi viimeisessä Yhdysvaltain GP:ssä Schumacherin nähtiin kuitenkin voittaneen juuri Bridgestone-renkaiden avulla: kilpailun aikana tuli rankkasade ja Bridgestonen tuolloin ylivoimaisina pidetyillä sadekelirenkailla Schumacher ajoi muita selvästi nopeammin ja nousi monta sijoitusta ylöspäin (Schumacher ensin putosi monta sijaa, koska Bridgestonen kuivan kelin renkaat ovat Michelinin renkaita huonommat sateella, mutta saatuaan sadekelirenkaat alle tilanne muuttui dramaattisesti). Lisäksi kaudella muuttui pistejärjestelmä, joka auttoi vastustajia saavuttamaan Schumacherin etumatkan. Vanhalla järjestelmällä hän olisi ollut selkeä mestari suuremmalla piste-erolla.
2012
Monacossa Schumacher yllätti formulakansan ja ajoi paalupaikalle. Hän ei kuitenkaan saanut lähteä paalulta, koska hänellä oli niskassaan lähtöruuturangaistus kolaristaan Bruno Sennan kanssa. Schumacherin kisa meni kuitenkin jälleen pieleen. Hän joutui keskeyttämään bensapaineongelmiin 13 kierrosta ennen maalia.
Japanin GP:n yhteydessä Schumacher kertoi tiedotteessaan, että lopettaisi F1-uransa kauden päätteeksi eikä enää palaisi kilpa-autoiluun.
Soul Captain Band (EP)
Soul Captain Band on samannimisen reggae-yhtyeen omakustanne EP vuodelta 1999. Levy oli myöhemmin ladattavissa yhtyeen kotisivulta. Uusi versio ei ole mukana kaikilla levyn painoksilla.
Hietikkonata
Hietikkonata (Festuca polesica) on pikkunatojen sukuun kuuluva heinäkasvi. Se muistuttaa lampaannataa (Festuca ovina), jonka kanssa se kuuluu samaan lajiryhmään, lampaannataryhmään (Festuca ovina -ryhmä). Hietikkonata kasvaa 20–60 senttimetriä korkeaksi ja muodostaa tiheitä mättäitä. Lehdet ovat sileitä ja harmaanvihreitä, rihmamaisia – neljän millimetrin levyisiä.
Achille Lauron kaappaus
Achille Lauron kaappaus tapahtui 7. lokakuuta 1985, kun neljä Palestiinan vapautusrintaman PLO:n alajärjestöön Palestiinan vapautusrintamaan kuulunutta terroristia kaappasi italialaisen risteilyaluksen Achille Lauron Egyptin rannikolla. Alus oli tuolloin Egyptin aluevesillä matkalla Aleksandriasta Port Saidiin.
Filon Aleksandrialainen
Hellenismin vaikutus
Filonin selonteolla luomisesta on paljon yhtymäkohtia Platonin kuvauksen kanssa. Filon seuraa Platonin Timaiosta läheisesti opettaessaan, ettei maailmalla ole alkua eikä loppua ajassa, vaikka se olikin sekä luotu että tuhoutuva. Kuten Platon, hän sijoitti luomisen teon ja kaiken luovan toiminnan ajan ulkopuolelle, perustuen Platonin ajatukseen siitä, että aika alkaa vasta maailman mukana. Pythagoralaisuuden vaikutus näkyi numerosymbolismissa, johon Filon viittasi usein. Aristoteelinen konstrasti δύναμις vastaan ἐντελέχεια löytyy myös Filonilta.
Psykologiassaan hän käytti niin stoalaista jaottelua sielun kahdeksasta osasta kuin Platonin trikotomiaakin (järki, rohkeus, halu); satunnaisesti myös aristoteelista triada (kasvi-, eläin- ja järkisielu). Usein hän puhuu yksinkertaisesti sielun rationaalisesta ja irrationaalisesta osasta. Edellisen eli mielen (νοῦς) alkuperää hän pitin jumalallisena, alempien sielun osien luomiseen sen sijaan olivat osallistuneet myös Jumalan "avustajat" – siksi monikkomuoto jakeessa Gen. 1:26 ("tehkäämme"). Paratiisikertomuksen allegorinen tulkinta kristallisoi hyvin Filonin antropologian: mieli (Adam) lankeaa, kun irrationaalisen sielunosan tärkein komponentti eli aistit (Eeva) houkuttaa sen syntiin päästyään petollisten aistinautintojen (käärmeen tarjoama hedelmä) makuun. Keho ei sinänsä ole Filonille paha, vaan se vastaa lähinnä fyysistä maailmaa laajemmin; ne ovat sielun eettisen kamppailun tapahtumapaikkoja. Ainoastaan unohtaessa sielun sisäisen rakenteen ja operoidessaan karkealla sielu–keho-kahtiajaolla Filon kutsuu kehoa pahaksi ja sielua vastaavasti hyväksi.
Raamatun tekstien vertauskuvallinen tulkinta
Kirjoitusten todellisen merkityksen selvittäminen vaatii erityisen metodin käyttämistä. Metodin oikea käyttö tuottaa oikeat vertauskuvat, ja siksi metodia kutsutaan "viisaaksi arkkitehdiksi". .
Sanojen muodoilla on merkitystä, mikäli niihin liittyy jotain omituisuuksia:
Osterivinokas
Viljely
Osterivinokas on maailmanlaajuisesti yksi eniten viljellyistä sienilajeista herkkusienten jälkeen. Se kasvaa hyvin vaatimattomassa olkisubstraatissa ja tuottaa runsaan sadon.
Holy Smoke
Sanoitukset ja viittaukset
Kappaleen sanoitus kertoo tv-saarnaajien ahneudesta ja tekopyhyydestä. Kappaleen sanoissa viitataan myös useisiin tv-skandaaleihin, joita on tapahtunut yhdysvaltojen televisiossa. Esimerkiksi sanoituksiin kätketty Jimmy the Reptile (viittaa Jimmy Swaggartiin) ja The TV Queen (suom. tv:n kuningatar, viittaus Tammy Fae Bakkeriin). Kappaleessa on myös uskonnollisia viittauksia.
Hampus Holmgren
Hampus Holmgren (s. 14. marraskuuta 1995 Vaasa) on suomalainen jalkapalloilija, joka edustaa Allsvenskanissa pelaavaa Åtvidabergs FF:iä. Hän on pelipaikaltaan oikea laitapuolustaja.
Kai Mellén
Vuonna 1981 Suomen Ilmailuliitto palkitsi Mellénin Suomen Ilmailupatsaalla ansiokkaasta työstä Suomen siviili-ilmailun hyväksi.
Özge Gürel
Pääosat televisiossa
Ohjelma, rooli, vuosi. Lähde:
Frigg (yhtye)
Frigg voitti Music Finlandin jakaman Vuoden Kansainvälistyjä -palkinnon 7. marraskuuta 2017 järjestetyssä Suomen ensimmäisessä Etnogaalassa.
Rogue Traders
Eurooppaan (2005–2006)
Vuonna 2006 alkoivat myös neuvottelut yhtyeen musiikin viemisestä Eurooppaan. Sopimus Sony BMG:n kanssa syntyi, joten yhtyeen levyt tulivat myyntiin Australian lisäksi myös Isossa-Britanniassa. Voodoo Child -single julkaistiin Britanniassa kesäkuussa 2006 ja albumi Here Come the Drums kuukautta myöhemmin. Useat radio- ja televisiokanavat ottivat singlen soittolistoilleen ja kappale musiikkivideoineen saivat runsaasti positiivista palautetta.
Oikeudenkäynti
Suomi
Varhaisinta lainkäyttöä Suomessa lienee ollut muinaisten suomalaisten heimojen keskuudessa harjoitetut käräjät, joilla käsiteltiin yhteisiä asioita. Käräjiä pidettiin erityisillä oikeuden istuntopaikoilla eli käräjäpaikoilla, jotka sijaitsivat yleensä ns. käräjämäkien päällä tai vesistöjen varsilla.
Euroopan unioni
Euroopan ja myös Suomen prosessioikeuden kehitykseen voimakkaasti vaikutti Euroopan ihmisoikeussopimuksen hyväksyminen vuonna 1990 ja sittemmin liittyminen Euroopan unioniin vuonna 1995.
Vastaava suositus rikosasioihin annettiin vuonna 1987, jolla tavoiteltiin menettelyn yksinkertaistamista. Erityisesti huomionarvoista oli sovittelujen lisääminen oikeudenkäyntien ulkopuolella, oikeudenkäyntien yksinkertaistaminen ja mahdollisuus luopua toimenpiteistä tietyissä tilanteissa, kun se on kohtuullista rikoksen seikat ja osapuolet huomioon ottaen.
Siviiliprosessiin on suositeltu myös omaa mallilakiaan vuonna 1987 Euroopan yhteisössä. Sen tavoitteena on yhdenvertainen prosessioikeudellinen suoja ja kaikkien asianosaisten tasa-arvoisuus jokaisessa Eurropan yhteisöjen alueen tuomioistuimessa. Vuonna 1999 asiaan liittyen saatettiin voimaan ns. Amsterdamin sopimus, jonka seurauksena eräissä tapauksissa annetaan siviiliprosessi EU:n ylikansalliseen toimivaltaan. Tällaisia tapauksia ovat ne, joiden vaikutukset ulottuvat yli valtionrajojen ja joissa toimenpiteillä taataan EU:n sisämarkkinoiden moitteeton toiminta.
Aiheesta muualla
Proceso jurisdiccional
Virnapunatäplä
Ravintokasvi
Toukka elää pääasiassa hiirenvirnalla (Vicia cracca), mutta myös muutamilla muilla hernekasveilla.
Luettelo Turun korkeimmista rakennuksista ja rakennelmista
Tämä on epätäydellinen, päivitettävä luettelo Turun korkeimmista rakennuksista ja rakennelmista. Luettelossa on huomioitu 40 metriä korkeat ja sitä korkeammat rakennukset ja rakennelmat. Luettelossa ei mainita tietoliikennemastoja.
Erice
Myöhempi historia
Asutus säilyi ylhäällä vuorella antiikin aikaisen linnoituksen ja temppelin paikalla läpi keskiajan. Normannivallan aikana kaupunki sai nimen Monte San Giuliano. Normannit rakensivat Afroditen temppelin oletetulle paikalle linnan Castello di Vénere. Linnan ympärillä on puisto, jonka keskellä on torni, Torretta Pepoli. Monte San Giulianon kaupunki nimettiin uudelleen antiikin aikaisen kaupungin mukaan vuonna 1934 italialaisessa nimimuodossa Erice.
Johan Van Summeren
Vuosina 2005–2009 Van Summeren edusti Davitamon/Predictor/Silence-Lotto -joukkuetta. Vuonna 2005 hän sijoittui neljänneksi Tour Down Under -etappikilpailussa ja voitti seuraavana vuonna Britannian ympäriajon sprinttikilpailun. Syyskuussa 2007 Van Summeren voitti ProTour-sarjaan kuuluvan Puolan ympäriajon. Hän voitti lisäksi kilpailun seitsemännen etapin.
Pjotr Jeršov
Suku ja koulutus
Isänsä kuoleman jälkeen Jeršov palasi vuonna 1836 Tobolskiin kymnaasinopettajaksi, sitten tarkastajaksi ja hänestä tuli koulun rehtori vuonna 1858. Hän koki elämänsä aikana useita menetyksiä: vuonna 1834 kuolivat hänen isänsä ja ainoa veljensä Nikolai, vuonna 1838 kuoli hänen äitinsä.
Toonsylvania
Juoni
Sarja seuraa päähahmoa tri Vic Frankensteinia ja hänen apulaistaan Igoria, jotka tekevät erilaisia kokeita synkässä linnassa. Igor on usein sarjan aikana osoittanut olevansa kaksikosta se todellinen nero. Puolestaan tri Frankenstein ja heidän hirviönsä Phil osoittavat olevansa tyhmempiä, kuin he antavat ymmärtää.
Clement Attlee
Toisen maailmansodan ajan varapääministerinä
Attleestä tuli lopulta parlamentin jäsen työväenpuolueen jäsenenä vuonna 1922. Hän toimi vuonna 1924 sotaministeriön alivaltiosihteerinä ja vuonna 1931 postiministerinä. Vuosina 1935–1940 hän oli opposition johtaja parlamentin alahuoneessa. Attlee toimi ministerinä Winston Churchillin hallituksissa, lopulta varapääministerinä ja siten Churchillin läheisenä työtoverina. Miehet olivat luonteiltaan erilaisia eivätkä heidän välinsä olleet erityisen läheiset, mutta koko sodan ajan he olivat jokseenkin yksimielisiä brittien sotaponnistelujen jatkamisesta. Työväenpuolueen ja Attleen osuus oli tärkeä, jotta ammattiyhdistykset eivät lakkoilleet sodan aikana. Attlee oli vuosina 1940–1942 lordisinetinvartija, 1942–1943 dominioministeri sekä vuosina 1943–1945 lordipresidentti ja varapääministeri.
Timo Kukkonen
Kukkonen on pelannut uransa aikana 43 runkosarjaottelua Salibandyliigassa.
Keskiplatonismi
Tausta
Hellenistisenä aikana Platonin Akatemian opetuksissa tapahtui asteittaisia muutoksia. Platonin vuonna 347 eaa. tapahtuneen kuoleman jälkeen Akatemian johto siirtyi Speusippokselle. Häntä seurasivat Ksenokrates, Polemon, Krantor ja Krates Ateenalainen. Krateen jälkeen, vuonna 268 eaa., Arkesilaos perusti Uuden Akatemian, joka sai vaikutteita pyrrhonilaisesta skeptisismistä. Arkesilaos mallinsi filosofiansa Platonin varhaisten dialogien Sokrateen mukaan: keskeistä oli kaikista arvostelmista pidättäytyminen (, epokhē peri pantōn). Uuden Akatemian johtajat eivät Sokrateen tavoin julkaisseet kirjoituksia, eivätkä esittäneet dogmaattisia mielipiteitä vaan johtivat oppilaansa käyttämään omaa järkeään. Tutkijat ovat erimielisiä Uuden Akatemian harjoittaman skeptisismin tarkasta luonteesta, mutta se vaikuttaa olleen ennen kaikkea reaktio stoalaisuuden voimakasta dogmaattisuutta vastaan.
Keskiplatonismin kehitys
Akatemian tuhoutumisen jälkeen platonistinen oppi alkoi joka tapauksessa hajautua sekä maantieteellisesti että opillisesti. Monissa kysymyksissä platonismiin alkoi keskiplatonismin kaudella sekoittua vaikutteita toisaalta dogmaattisista aristotelismista ja stoalaisuudesta, toisaalta mystis-uskonnollisista (uus)pythagoralaisuudesta ja teosofiasta. Uuspythagoralaisia kirjoituksia nousi esiin toisella ja ensimmäisellä vuosisadalla eaa., ja niiden kirjoittajina esiintyivät sellaiset nimet kuin ”Okellos Lukanos”, ”Timaios Lokrilainen” (lainattu Timaioksesta) ja ”Arkhytas” (lainattu pythagoralaiselta Arkhytaalta). Stoalaisten tavoin platonilaiset suhtautuivat negatiivisesti epikurolaisuuteen, mutta myös kyynikoihin.
Filosofia
Koska keskiplatonismi sai paljon vaikutteita eri puolilta, siihen sisältyy paljon erilaisia näkemyksiä. Tämän vuoksi yhteisten piirteiden määrittäminen on vaikeaa. Keskiplatonismissa alkoi kuitenkin kaikenkattavan filosofisen järjestelmän rakentaminen, joka oli ollut vierasta Uudelle Akatemialle. Tässä keskiplatonismi joutui tukeutumaan osittaiseen synteesiin muiden koulukuntien ajattelusta. Stoalaisuus vaikutti keskiplatonismissa ennen kaikkea etiikkaan, aristotelismi logiikkaan ja uuspythagoralaisuus metafysiikkaan ja uskonnollisiin ajatuksiin.
Filosofeja
pienoiskuva|upright|[[Plutarkhos.]]
Frank McGee
Francis ”Frank” Clarence McGee (4. marraskuuta 1882 Ottawa, Kanada – 16. syyskuuta 1916 Courcelette, Ranska) oli kanadalainen jääkiekkoilija, joka pelasi 1903–1906 Ottawa Hockey Clubissa. Vaikka McGee oli menettänyt teini-iässä näkönsä toisesta silmästään, hän oli lyhyen uransa aikana jääkiekon pelätyimpiä maalintekijöitä. Hän auttoi Ottawaa puolustamaan kymmenen kertaa Stanley Cup -pokaalia. Stanley Cup -otteluissa McGee teki keskimäärin kolme maalia ottelua kohden ja yhdessä pelissä jopa ennätykselliset 14 maalia. McGee otettiin Hockey Hall of Fameen sen ensimmäisenä vuonna 1945.
Jääkiekkoura
McGee teki Stanley Cup -ennätyksiä vuosien 1904–1905 aikana. Toronto Marlborosia vastaan 25. helmikuuta 1904 pelatussa toisessa Stanley Cup -ottelussa McGee teki ennätykselliset viisi maalia. Hän sivusi ennätystään seuraavassa kuussa Brandon Wheat Citiesia vastaan käydyssä Stanley Cup -haasteottelussa.
Norjalaiset reservipoliisijoukot
Sotilaskoulutusta terveystietokursseilla
Saksalaisten vetäytyessä Finnmarkista neuvostojoukkojen hyökkäyksen edessä noin 1 500 miehen norjalaisjoukot kuljetettiin Ruotsista alueelle. Osa lennätettiin, osa kuljetettiin Suomen Käsivarren poikki kuorma-autoilla. Joukot ylittivät rajan 12. tammikuuta 1945. Norjalaiset kohtasivat partioretkillään vetäytyviä saksalaisjoukkoja ja joukkojen välillä syntyi laukaustenvaihtoja, mutta ei varsinaisia taisteluja. Muu joukko marssi Norjaan keväällä 1945 saksalaisten antauduttua.
Henkilöarviointi
Henkilöarvioinnin tavoitteena on kartoittaa työnhakutilanteessa hakijan ja määritetyn tehtäväkokonaisuuden yhteensopivuutta.
Henkilöarvioinnin luotettavuus
Henkilöarviointien osumatarkkuudet vaihtelevat jonkin verran. Esimerkiksi keskinkertaisen henkilöarvioinnin osumatarkkuus on samaa luokkaa kuin hyvin tehdyn työhaastattelun tai muutaman arviointitestin yhdistelmän.
Luettelo Yhdysvaltain kaupungeista
Florida
415px|thumb|[[Miami.]]
Kalifornia
415px|thumb|[[Los Angeles.]] pienoiskuva|414x414px|[[San Diego.]] pienoiskuva|414x414px|[[San Francisco.]]
Miloš Zeman
Poliittinen ura
Zemanin hallitus hyväksyi brittiläis-ruotsalaisen BAE Systems/SAAB:in kanssa kaupan 24:sta JAS 39 Gripen -hävittäjästä. Senaatti kuitenkin esti 2,2 miljardin euron kaupan vuoden 2002 vakavien tulvien jälkeen. Hänen hallitukseensa liittyi monia ratkaisemattomia korruptiotapauksia.
Vuonna 2009 Zeman perusti uuden Strana Práv Občanů – Zemanovci (SPOZ) -puolueen. Se jäi äänikynnyksen alle vuoden 2010 vaaleissa.
Lucien Petit-Breton
thumb|right|Lucien Petit-Breton Lucien Petit-Breton (oik. Lucien Georges Mazan; 18. lokakuuta 1882 – 20. joulukuuta 1917) oli ranskalainen maantiepyöräilijä. Hän syntyi Loire-Atlantiquessa, Ranskassa, mutta muutti kuusivuotiaana vanhempineen Argentiinan pääkaupunkiin Buenos Airesiin.
Kiharakarvainennoutaja
Väritys
Ainoat hyväksyttävät värit tällä rodulla ovat musta ja maksanruskea. Satunnaiset valkoiset karvat ovat sallittuja, mutta suuremmat valkokarvaiset alueet turkissa ovat hylkäävä virhe koiranäyttelyssä. Silmien värin tulisi olla ruskea tai musta mustilla koirilla ja ruskea maksanruskeilla koirilla. Keltaiset silmät eivät ole suositeltavat. Kuonon tulisi olla musta mustilla koirilla ja ruskea maksanruskeilla koirilla.
Tiberias
Antiikki
pienoiskuva|vasen|[[Tiberias (antiikin kaupunki)|Antiikin Tiberiaan roomalaisen teatterin rauniot.]] Vuonna 39 kaupunki sai uuden nimen Tiberias Claudiopolis keisari Claudiuksen mukaan. 100-luvun toisella puoliskolla kaupunkiin asettui juutalainen patriarkka ja sanhedrin, mikä teki siitä käytännössä alueen juutalaisten pääkaupungin. Suuri osa niin sanotusta jerusalemilaisesta Talmudista (ks. Talmud) koottiin itse asiassa Tiberiaksessa ja kaupungissa toimi tunnettu rabbien opisto. Kaupunki kapinoi epäonnistuneesti Constantius Gallusta vastaan vuonna 351, mutta ei kärsinyt huomattavia tuhoja kapinan kukistamisen yhteydessä. Kaupungin kristitty yhteisö alkoi muodostua 400-luvulla ja kaupungilla oli myös piispa.
Samsung Galaxy S
Galaxy SL
Keväällä 2011 esiteltiin Galaxy S:ään perustuva malli i9003 (Galaxy SL), joka poikkeaa edeltäjästään siten että sen prosessori on Hummingbirdin sijasta OMAP 3630 ja SuperAMOLED-näytön tilalla on samankokoinen nestekidenäyttö. Mitat ja akun kapasiteetti ovat hieman muuttuneet.
Kritiikkiä
Galaxy S julkaistiin Android 2.1 -käyttöjärjestelmällä. Päivitys versioon 2.2 julkaistiin käyttäjien ladattavaksi lokakuussa 2010. Samsung veti päivityksen melko pian pois jakelusta siinä havaittujen ongelmien vuoksi. Käyttäjät ovat kohdanneet ongelmia myös päivityksen asentamiseen tarvittavan ohjelmiston kanssa. Samsungin mukaan korjattu päivitys saadaan jakeluun vuoden 2010 marraskuussa. Käyttäjät ovat myös raportoineet ongelmista laitteen sisäänrakennetun GPS-vastaanottimen toiminnassa. Laite ei ole kyennyt joissain tapauksissa lainkaan määrittelemään sijaintiaan tai se on mennyt jumiin. Galaxy S:ään on saatavilla myös Android 2.3.6 -päivitys, ja se on mahdollista ladata puhelimeen Samsung Kiesin kautta. Kyseinen päivitys ratkaisee puhelimen mahdollisen tekstiviestien lähetyksen ongelmat sekä puheluiden pätkimisen, jotka olivat ongelmana mm. monessa Samsung Galaxy S Plus -mallisissa puhelimissa käyttöjärjestelmäversion ollessa Android 2.3.3. Samsungia on kritisoitu myös siitä ettei se julkaissut uusinta 4.0 Androidia Galaxy S -malliin, vedoten siihen ettei RAM-muistin määrä riitä pyörittämään uusia ominaisuuksia.
Kilelér
Kunnan osat
Vuoden 2011 kuntauudistuksesta lähtien Kilelérin kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Lysippos
Lysippos (, ; n. 390–300 eaa.) oli antiikin kreikkalainen kuvanveistäjä, joka edusti myöhäisklassista kuvanveistoa. Hän oli kotoisin Sikyonista ja toimi noin vuosina 360–305 eaa. Lysippos luetaan klassisen kauden suurimpien kuvanveistäjien joukkoon.
Teoksia
Muu mytologia pienoiskuva|upright=0.64|[[Eros jännittää jousensa, roomalainen kopio 100-luvulta jaa.]]
Aleksanteri Suurta esittävät veistokset pienoiskuva|upright=0.64|[[Aleksanteri Suuri|Aleksanteri Suuren pää (n. 330 eaa.), myöhempi kopio.]]
Abu al-Hasan ibn al-Haitham
Kirja optiikasta
Alhazen päätteli, että näkeminen tapahtui aivoissa eikä silmissä. Hän suoritti monia tutkimuksia ja kokeita visuaalisista havainnoista jatkaen Ptolemaioksen tutkimuksia binokularisesta näöstä ja kommentoi Galenoksen anatomisia töitä.
Casa Verdi
Ensimmäiset asukkaat, viisi miestä ja neljä naista, muuttivat taloon 10. lokakuuta 1902. Nykyisin talossa asuu 65 henkilöä. Heistä 20 on nuoria, jotka opiskelevat musiikkia vanhempien taiteilijoiden johdolla.
Abu al-Hasan ibn al-Haitham
Alhazenin perintö
Alhazenin vaikutusta on myös liioiteltu. On väitetty, että perinteisen kameran tekniikka perustuisi hänen tutkimuksiinsa tai että vasta hän keksi intramission. Ajatus intramissioista ei kuitenkaan ollut uusi, sillä antiikin Kreikan filosofeista Aristoteles ja Platon kannattivat sitä ainakin ajoittain. Myös camera obscuran jäljet johtavat kauas historiaan. Tieteenhistorioitsija Toby E. Huff toteaa myös, että tieteellisen vallankumouksen kannalta yksittäiset tutkijat eivät olleet avainasemassa vaan tärkeää oli se, missä kulttuurisessa ja institutionaalisessa yhteydessä toiminta tapahtui. Muun muassa sosiologi Max Weber analysoi historiallisia ennakkoehtoja, joiden vaikutuksesta Euroopan kehitys lähti uralle, joka jätti muun maailman taakseen.
Phallus Dei
Repertoire Recordsin (2001) CD-painoksen bonuskappaleet:
<OL START=5> <LI>"Freak Out Requiem I" - 4:02 <LI>"Freak Out Requiem II" - 3:47 <LI>"Freak Out Requiem III" - 0:42 <LI>"Freak Out Requiem IV" - 7:49 <LI>"Cymbals in the End" - 0:31 </OL>
Cut Knifen taistelu
Cut Knifen taistelu oli cree- ja assiniboine-intiaanien sekä Kanadan joukkojen välillä käyty taistelu. Taistelu käytiin Battlefordin kylän lähettyvillä, Saskatchewanin provinssissa 2. toukokuuta 1885. Taistelu oli yksi saskatchewanin kapinan taisteluista ja se sai alkunsa Kanadan ratsupoliisien, miliisin ja armeijan joukkojen hyökätessä cree- ja assiniboine-intiaanien joukkoja vastaan. Kanadan joukot peräytyivät lopulta molempien osapuolten kärsittyä tappioita.
Taistelu
Marssittuaan yön yli noin 60 kilometriä Otterin joukot pysähtyivät aamiaiselle Cut Knifen kukkulan juurelle. Sattumalta Poundmakerin leiri sijaitsi toisella puolella samaa kukkulaa. Kumpikaan osapuoli ei tiennyt toistensa sijainnista. Jacob, heimon vanhin teki ratsastuskierroksen tapansa mukaan aikaisin aamulla ja havaitsi leiriytyneet sotilaat kukkulan vastapuolella. Hän palasi takaisin leiriin varoittamaan tulevasta hyökkäyksestä.
Otterin miehet havaitsivat kuitenkin pian intiaanileirin ja hyökkäsivät leiriin kahden mukanaan tuoman kanuunan avulla. Sotapäällikkö Fine-Dayn jakoi miehensä pieniin 4–5 miehen joukkoihin, jotka kulkivat pensaikkojen suojassa. He pitivät yhteyttä toisiinsa pienien peilien avulla. Sotilaat huomasit pian olevansa pahasti alakynnessä maastosta ja intiaanien käyttämästä taktiikasta johtuen. Intiaanit lähestyivät sotilaita kasvillisuuden suojassa ja yllättivät heidät. Antiikkiset kanuunat eivät kestäneet taistelussa ja vaurioituivat käyttökelvottomiksi, myös heidän gatling-konekivääri osoittautui käyttökelvottomaksi taistelijoiden välisestä etäisyydestä johtuen. Otter määräsi joukkonsa peräytymään kuuden tunnin taistelun jälkeen. Intiaanitaistelijat olivat valmiita nousemaan ratsaille ja ajamaan takaa sotilaita, mutta päällikkö Poundmaker pyysi heitä luopumaan tästä aikeesta.
Intiaanien hyökkäysten lukumäärän takia Otter luuli taistelevansa huomattavasti suurempaa joukkoa vastaan: hänen arvionsa mukaan intiaaneilla olisi ollut 600 taistelijaa ja luulivat kaataneensa heistä 26–100. Todellisuudessa Fine-Day toi taisteluun ainoastaan alle 100 miestä ja joidenkin lähteiden mukaa vain 50. Loput intiaanimiehistä olivat suojaamassa leirin lapsia ja naisia. Cree-intiaaneja kaatui taistelussa kuusi ja haavoittuneita oli kolme. Otterin miehiä kaatui kahdeksan ja haavoittuneita oli 14.
Saint Vincent ja Grenadiinien vaakuna
Vaakunassa on kaksi naista, jotka symboloivat rauhaa ja oikeutta. Kilven yläpuolella on valtiolle taloudellisesti merkittävän puuvillan oksa. Kilven alla on motto Pax et Justitia, suomeksi "Rauha ja oikeus".
Diplocaulus
Diplocaulus on sukupuuttoon kuollut sammakkoeläin permikaudelta. Se oli pisimmillään 1,3 metriä pitkä.
Linzin linna
Aiheesta muualla
48.305°N, 14.2825°W
Torronsuon kansallispuisto
Reitit
Torronsuon kansallispustossa on 1,5, 8,5 ja 10 kilometrin pituiset pitkospuureitit, jotka alkavat Kiljamon pysäköintialueelta ja kulkevat Kiljamon tornin kautta. Kansallispuiston itäosassa on 5,3 kilometrin mittainen Piippurinsuon kierros, joka on osa Ilvesreittiä. Lisäksi suolla on talvisin hiihtolatuja.
The Hives
Randy Fitzsimmons
The Hivesin kaikkien kappaleiden sanoittajaksi on merkitty ”Randy Fitzsimmons”. Bandi pitää Fitzsimmonsia yhtyeen kuudentena jäsenenä, joka löysi yhtyeen, kirjoittaa heidän kappaleensa ja manageroi heitä. NME-popmusiikkilehti on kuitenkin kertonut, että Randy Fitzsimmons on Nicholaus Arsonin rekisteröity salanimi. Tämä on saanut monet uskomaan, että Fitzsimmons on myytti ja kappaleet on sanoittanut Arson itse. Arson ja muut yhtyeen jäsenet kuitenkin kieltävät tämän. Tyrannosaurus Hives -albumin takakannessa on ylimääräinen jalkapari, joka ilmeisesti kuuluu Fitzsimmonsille.
Ahmed Akaichi
Ahmed Akaichi (, s. 23. helmikuuta 1989 Biserta, Tunisia) on tunisialainen jalkapalloilija, pelipaikaltaan hyökkääjä. Hän edustaa Saudi-Arabian Valioliigassa pelaavaa Ittihadia.
UIQ
UIQ oli Symbian -käyttöjärjestelmän päällä toimiva ohjelmistoalusta. Sitä käytettiin esimerkiksi Sony Ericssonin ja Motorolan kosketusnäytöllisissä älypuhelimissa. Ensimmäinen UIQ-puhelin oli vuonna 2002 myyntiin tullut Sony Ericssonin P800. Samoihin aikoihin Nokia toi markkinoille 7650-puhelimen, mutta siinä on Series 60 -ohjelmistoalusta ilman kosketusnäyttöä.
Venäläinen saari
thumb|250px|Venäläinen saari (punaisella). thumb|250px|Saaren topografinen kartta. Venäläinen saari on Tyynenmeren saari Venäjän Kaukoidässä Muravjovinniemellä sijaitsevan Vladivostokin edustalla Pietari Suuren lahdessa. Hallinnollisesti saari on osa Vladivostokin kaupunkia.
Orvo Kontio
thumb|250px|Ikkunassa sirkustirehtööri Orvo Kontio, etualalla Nils Hedengren [[Fakiiri Kronblomina vuonna 1963.]] Orvo Kalevi Kontio (16. syyskuuta 1932 Kuusankoski – 8. helmikuuta 1996 Helsinki) oli suomalainen näyttelijä. Hänet muistetaan varsinkin sirkustirehtöörin roolistaan Sirkus Papukaija -lastenohjelmassa vuosina 1961–1968. Kontio teki myös elokuvakäsikirjoituksia ja esiintyi muutamissa elokuvissa.
Orvo Kontion poika on runoilija Tomi Kontio.
Niccolò Fontana Tartaglia
Tarinan mukaan Tartaglia oppi vain puolet aakkosista yksityisopettajaltaan ennen kuin varat loppuivat. Tutkijana hän oli kuitenkin itseoppinut. Tartaglia aikalaisineen työskenteli akatemioiden ulkopuolella ja levitti klassisten teosten käännöksiä koulutetun keskiluokan pariin.
Sylvester Stallone
Nuoruus
Michael Sylvester Gardenzio Stallone syntyi vuonna 1946 New York Cityssä Frank Stallone, Sr:n ja Jacqueline Stallonen esikoislapseksi. Hänen isänsä oli syntynyt Italian Gioia del Collessa ja saapunut siirtolaisena Yhdysvaltoihin 1930-luvulla, ja hänen äitinsä sukutausta on puoliksi ukrainanjuutalaista ja puoliksi ranskalaista. Hänen veljensä on muusikko Frank Stallone. Hänen äitinsä kärsi synnytyksessä eri komplikaatioista, minkä vuoksi synnytyslääkärit joutuivat auttamaan synnytyksen etenemistä synnytyspihdein. Pihtien väärinkäyttö vahingoitti Stallonen hermoja, mikä aiheutti hänen kasvojensa osittaisen halvaantumisen. Hänen kasvojensa vasen alaosa, mukaan lukien osa hänen kielestään, huulistaan ja leuastaan, on halvaantumisen seurauksena tehnyt hänen puheestaan hieman tavallista epäselvemmän. Tämän vuoksi on myös poikkeuksellista, että Stallone onnistui nousemaan yhdeksi kaikkien aikojen kuuluisimmista näyttelijöistä Rocky-elokuvien myötä.
Désiré Nisard
Désiré Nisard (1806–1888) oli ranskalainen kirjallisuushistorioitsija, jonka mielenkiintoinen esikoisteos on Études des moeurs et de critique sur les poètes latins de la décadence (1834). Muut keskeiset teokset ovat Histoire de la littérature française (1844–1849) ankarasti klassisistinen, Renaissance et réforme: Erasme, Thomas Morus, Mélanchton (1855), Les quatre grands historiens latins, Précis de l’histoire de la littérature française (2. p. 1878). Nisard valittiin 1850 Ranskan akatemian jäseneksi.
9. divisioona (talvisota)
Yleiskuvaus divisioonan käymistä taisteluista
Puna-armeija aiheutti suomalaiselle sodanjohdolle melkoisen yllätyksen etenemällä koko Laatokan ja Jäämeren välisellä alueella kaikkien merkittävien rajan yli johtavien teiden suunnissa 1–2 divisioonan vahvuisin voimin. Pohjois-Suomen ryhmän alueella aina Ilomantista Jäämerelle ulottuvalla alueella tärkeimpien tiesuuntien alueilla eteni noin divisioonan vahvuisia voimia (pl. Petsamon alue, jossa neuvostojoukkoja oli jopa enemmän). Suomalaisten puolustuksessa olevat joukot mainituilla tiesuunnilla olivat vain noin pataljoonan vahvuisia erillisiä joukko-osastoja. Oulun–Kemin alueella oli kuitenkin päämajan reservinä 9. divisioona, jota suunniteltiin käytettäväksi lähinnä Karjalankannaksella. Suunnitelmiin oli kuitenkin tehtävä muutos ensimmäisen sotaviikon aikana kun sodanjohdolle selvisi PSR:n alueella etenevien puna-armeijan joukkojen todellinen määrä. Suomussalmen suunnassa eteni neuvostojoukkojen 163. divisioona ja Kuhmon suunnassa 54. vuoristodivisioona.
Divisioonan taistelut Suomussalmen suunnassa joulukuussa
thumb|200px|Suomalaisjoukot kohtasivat taisteluissa myös neuvostodivisioonaan kuuluneita hyökkäysvaunuja. Kuvassa [[T-26 Kollaanjoella.]] 17. joulukuuta suomalaiset saivat alueelle ensimmäiset tykistöyksikkönsä I/KTR 9:n ensimmäisten yksiköiden saapuessa alueelle. Suomalaisten tykistöyksiköiden vähäisyydestä kertonee mm. se, että Kuivasjärven ja Kuomasjärven välisen kannaksen puolustusta lähetettiin tukemaan yksi ainoa tykki, joka päivän aikana osallistui neuvostojoukkojen 10 hyökkäysvaunun tukemana tekemän hyökkäyksen torjuntaan. Kolmen hyökkäysvaunun tappiot kärsittyään puna-armeijan joukot vetäytyivät lähtöasemiinsa. Suomalaisten ErP 15 vahvennuksineen yritti jälleen hyökätä neuvostojoukkojen Juntusrantaan vievää huoltoyhteyttä vastaan, mutta saatuaan tielinjan jo katkaistuksi joutuivat suomalaisjoukot vetäytymään saavuttamaltaan alueelta puna-armeijan joukkojen suoritettua vastahyökkäyksen.
20. joulukuuta suomalaisjoukot suorittivat seuraavaan laajemman hyökkäyksen Suomussalmen kirkonkylän valtaamiseksi. Suomalaistykistön epätarkaksi jääneen tulivalmistelun jälkeen suomalaisjoukot (II/JR 27) pääsivät kirkonkylän eteläosassa jo neuvostojoukkojen taisteluhautaan, mutta puna-armeijan vastahyökkäys heitti suomalaiset takaisin lähtöasemiinsa. Kirkonkylän pohjoisosassa hyökännyt III/JR 27 joutui lopettamaan hyökkäyksensä jo ennen vastustajan pesäkkeitä näiden kiivaan vastarinnan vuoksi. Mainittu pataljoona kärsi avomaastossa ja neuvostojoukkojen ankarassa ristitulessa raskaita tappioita. Suomalaisjoukot keskeyttivät hyökkäyksensä lisätappioiden välttämiseksi. Hulkonniemen alueella olleet suomalaisjoukot (Osasto Kari) tyytyivät lähinnä häiritsemään neuvostojoukkojen selustayhteyksiä kohti Juntusrantaa, jotka olivat puna-armeijan viimeiset yhteydet omiinsa. Pohjois-Suomen ryhmä sai päivän aikana tiedon huomattavien lisäjoukkojen alistamisesta alueelleen. Kyseessä oli kaksirykmenttinen 22. divisioona, jonka tehtäväksi oli määritelty Suomussalmelle saarrettujen neuvostojoukkojen puolustuksen murtaminen ja joka oli samalla uudelleennimettiin 9. divisioonaksi (jota nimeä kantanut alkuperäinen divisioona oli aiemmin osin lakkautettu organisaationa ja jaettu erillisiin Suomussalmen suunnassa ja Kuhmossa taisteleviin ryhmiin).
thumb|left|380px|Suomalaisjoukkojen hyökkäyssuunnitelma 27. joulukuuta alkaneeseen hyökkäykseen, taistelut ja neuvostojoukkojen vetäytyminen alueelta. 26. joulukuuta suomalaiset keskittivät joukkojaan seuraavana päivänä aloitettavaksi käskettyyn hyökkäykseen. Luonnonolosuhteet muuttuivat aiempaa ankarammiksi pakkasen laskiessa aina -30 asteeseen. Eversti Siilasvuon komennossa oli nyt kymmenen pataljoonaa ja kevyt osasto sekä eräitä pienempiä yksiköitä. Hyökkäyssuunnitelmaksi oli muodostunut suunnitelma, jonka mukaan Ryhmä Kari (jaettuna kaksipataljoonaisiin Osasto Fagernäsiin ja Harolaan) hyökkäisi Hulkonniemessä kohti itää. Kirkonkylän alueella kaksi pataljoonaa sitoisi puna-armeijan joukkoja ja Kevyt osasto 22 hyökkäisi Saunaniemen kautta Kiantajärven yli länteen neuvostojoukkojen selustaan. Kaksipataljoonainen Osasto Mäkinen estäisi Raatteen tien suunnassa neuvostojoukkojen etenemisen kohti Suomussalmea. I/JR 27:n komentaja varasi reservikseen.
thumb|200px|Suomussalmen taisteluiden aikaan suomalaiset saivat noin 300 sotavankia. Suomalaiset olivat saavuttaneet Suomussalmen alueella merkittävän voiton. Taisteluihin osallistui kaksi suomalaista voimaryhmää (Ryhmä Siilasvuo ja Ryhmä Susi). Noin kolmensadan vangin ohella suomalaiset saivat merkittävän sotasaaliin. Neuvostoliittolaisen 163. divisioonan täydellinen tuhoaminen jäi kuitenkin tekemättä puna-armeijan saatua yllättävällä vetäytymisellään pelastettua suurimman osan miehistöstään. Neuvostodivisioonan kokonaistappioiden arvioitiin olevan noin 5 800–6 900 miestä. Sotasaalis oli kuitenkin merkittävä sisältäen mm. :
Divisioonan taistelut Suomussalmen suunnassa tammikuussa
Kaksi seuraavaa vuorokautta suomalaiset käyttivät taistelutoiminnan ohella lisäjoukkojen keskittämiseen. Suomalaiset onnistuivat painamaan etelästä käsin neuvostodivisioonan joukkoja lähemmäksi Raatteeseen johtavan tien metsiä halkovaa uraa. Mm. IV/KT-Pr pystyi 4. tammikuuta hyökkäyksellään Eskolassa (muutama kilometri Raatteen tiestä etelään) lyömään neuvostojoukkojen vahvan puolustuskeskuksen saaden sotasaaliiksi mm. 2 kenttätykkiä ja 4 it-konekivääriä.
Divisioonan taistelut Kuhmon suunnassa
Heti Raatteen tien voittoisan taistelun jälkeen Pohjois-Suomen Ryhmän esikunta esitti päämajalle eversti Siilasvuon komentaman 9. divisioonan pääosien siirtämistä Kuhmoon ja puna-armeijan 54. divisioonan tuhoamista hyökkäyksellä. Vasta lisäperusteluiden jälkeen P-SRE sai haluamansa divisioonan käyttöönsä 18. tammikuuta annetulla käskyllä. Divisioonan pääosien (mm. JR 27, vajaa JR 65, Viesti- ja Pioneeripataljoonat 9) keskitysmarssit Kuhmoon oli suoritettu 26. tammikuuta mennessä.
Divisioonan hyökkäys alkoi suunnitelman mukaisesti 29. tammikuuta ja 31. tammikuuta puna-armeijan 54. divisioonan joukot oli käytännössä jaettu kolmeen osaan.
thumb|left|250px|Kuusijoen asemat olivat osittain kenttälinnoitettuja, mutta osin vain lumeen kaivettuja ojia. Kuvassa pikakivääri asemassa. 18. helmikuuta neuvostoliiton joukot aloittivat hyökkäyksensä Kuusijoen asemissa olleen III/JR 65:n joukkoja vastaan. Taisteluissa pataljoonista II/JR 65 ja III/JR 65 kärsivät merkittäviä tappioita. Jälkimmäinen pataljoona oli menettänyt muutamassa vuorokaudessa noin 160 miestään kaatuneina ja haavoittuneina. Pataljoona käy hyvin esimerkiksi joukkojen suuresta mieshukasta. Määrävahvuisessa jalkaväkipataljoonassa olisi pitänyt olla yhteensä 845 miestä, mutta aiemmin mainittujen (160 miestä) tappioiden jälkeen III/JR 65:n vahvuus oli enää 109 miestä sen siirtyessä rykmentin reserviksi.
Vapaa duunari Ville-Kalle
Juoni
Masentuneet ja rahattomat Lennu ja Ville-Kalle päätyvät soittamaan kadulle ja kerjäämään rahaa. Yllätyksekseen pari saa ohikulkijoilta valtavan määrän rahaa. Myös konserttimanageri (Matti Mäntylä) kuulee soiton ja houkuttelee Ville-Kallea tekemään sopimuksen. Ville-Kalle on kuitenkin epäileväinen, ja aikoo lähteä matkoihinsa, koska luulee Liisan inhoavan tätä. Ville-Kalle kuitenkin muuttaa mielensä neljännen seinän rikkovassa kohtauksessa, missä kertoja (Kauko Helovirta) kertoo Ville-Kallelle Irwinin olevan Liisan laulunopettaja, ja että Liisa oikeasti pitää Ville-Kallesta. Ville-Kalle tekee sopimuksen managerin kanssa, ja hänestä tulee supertähti.
Vivian Cheruiyot
Cheruyiot sijoittui 1998 Marrakechin maastojuoksun MM-kisoissa nuorten sarjassa viidenneksi ja sai joukkuehopeaa. Seuraavana vuonna hän voitti Belfastin maastojuoksun MM-kisoissa nuorten sarjan hopeaa sekä henkilökohtaisessa että joukkuekilpailussa. Bydgoszczin alle 18-vuotiaiden MM-kisoissa hän sai pronssia 3 000 metrin juoksussa ajalla 9.04,42. Hän voitti 5 000 metrin Kenian-mestaruuden ja sai samalla matkalla pronssia Johannesburgin Afrikan kisoissa ajalla 15.42,79. Vuonna 2000 hän voitti Vilamouran maastojuoksun MM-kisoissa nuorten sarjan henkilökohtaisen ja joukkuekilpailun. Myöhemmin samana vuonna hän osallistui Sydneyn olympialaisissa 5 000 metrin juoksuun, jossa sijoittui neljänneksitoista ajalla 15.33,66. Seuraavana vuonna hän voitti Kenian nuorten maastojuoksumestaruuden ja sijoittui Oostenden maastojuoksun MM-kisoissa nuorten sarjassa neljänneksi ja joukkuekilpailussa toiseksi. Hän voitti samana vuonna Afrikan nuorten mestaruuden 5 000 metrillä.
Cheruiyot oli Mombasan maastojuoksun MM-kisoissa 2007 kahdeksas ja sai joukkuehopeaa. Hän juoksi 15. kesäkuuta Oslossa 5 000 metrin Kenian ennätyksen 14.22,51. Samana vuonna Osakan MM-kisoissa hän voitti MM-hopeaa 5 000 metrillä ajalla 14.58,50. IAAF:n yleisurheilufinaalissa hän voitti 5 000 metriä ja oli toinen 3 000 metrillä. Pekingin olympialaisissa 2008 hän sijoittui 5 000 metrillä viidenneksi ajalla 15.46,32. Saman vuoden IAAF:n yleisurheilufinaalissa hän oli toinen sekä 3 000 että 5 000 metrillä. Hän juoksi helmikuussa 2009 Birminghamissa 3 000 metrin sisäratojen Kenian ennätyksen 8.30,53 ja voitti myöhemmin samana vuonna 1 500 metrin Kenian-mestaruuden. Berliinin MM-kilpailuissa 2009 hän voitti 5 000 metrin maailmanmestaruuden ajalla 14.57,97. IAAF:n yleisurheilufinaalissa hän oli toinen 3 000 metrillä ja kolmas 5 000 metrillä. Hän teki kahden mailin juoksun sisäratojen Kenian ennätyksen 9.12,35 Birminghamissa helmikuussa 2010. Dohan sisäratojen MM-kilpailuissa 2010 hän sai 3000 metrillä hopeaa ajalla 8.51,85. Myöhemmin samana vuonna hän voitti 5 000 metriä sekä Kenian- ja Afrikan-mestaruuskilpailuissa, maanosien cupissa että Kansainyhteisön kisoissa.
Cheruiyot voitti 1 500 metrin juoksun Kenian-mestaruuden 2015. Pekingin MM-kilpailuissa 2015 hän voitti 10 000 metrin maailmanmestaruuden ajalla 31.41,31. Hän voitti 2016 Kenian olympiakarsinnoissa sekä 5 000 että 10 000 metrin juoksut. Rio de Janeiron olympialaisissa 2016 hän voitti kultaa 5 000 metrillä ajalla 14.26,17 ja hopeaa 10 000 metrillä Kenian ennätysajalla 29.32,53.
Pavlo Eljanov
Pavlo Eljanov (, s. 10. toukokuuta 1983 Harkova) on ukrainalainen shakin suurmestari.
Vladimir Komarov (pikaluistelija)
Vladimir Dmitrijevitš Komarov (, 5. tammikuuta 1949 Moskova, Venäjän SFNT – 23. heinäkuuta 2018) oli Neuvostoliittoa edustanut pikaluistelija ja järjestöjohtaja. Hän edusti seuratasolla SA Moskovaa.
Lumikuningatar (elokuva)
Juoni
Elokuva kertoo Kertun matkasta Kain luo lumoavan Lumikuningattaren valtakuntaan. Hallitakseen koko maailmaa Lumikuningatar hamuaa viimeistä Vihreää Kiveä kruunuunsa, mutta hän voi saavuttaa herruuden vasta Kain avustuksella. Huolestunut Kerttu lähtee pitkälle ja vaarojen täyteiselle matkalle ystävänsä luo.
Suomen laki
Vanhin Suomessa yhä joiltakin osin voimassa oleva laki on Ruotsin vallan aikainen vuoden 1734 laki, johon alkujaan pyrittiin kokoamaan kaikki siviili-, rikos- ja prosessioikeudelliset säännökset. Suurin osa sen säännöksistä on kuitenkin myöhemmin korvattu uusilla laeilla, ja alkuperäisessä muodossaan siitä ovat enää voimassa vain jotkin käytännössä vähämerkityksisiksi jääneet kohdat.
Edward Forbes
Forbes auttoi Thomas Henry Huxleya julkaisemaan tämän tutkimustuloksia eräältä matkalta, mikä auttoi Huxleyn valinnassa Royal Societyn jäseneksi.
Qobustan
Qobustan on myös Bakun Qaradağin piiriin kuuluva taajama ja sen lähellä sijaitseva, kalliopiirroksistaan kuuluisa luonnonsuojelualue.
Näkijän tytär
Henkilöitä
Davin Tonerre on Dinan isoveli, josta mainitaan ensimmäisessä kirjassa hyvin vähän, mutta hänellä on huomattavasti suurempi rooli jatko-osissa. Hänellä on kastanjanruskeat hiukset ja hänellä on hoikka vartalo. Davin on 16-vuotias, ja siksi perheen pää, kun Melussina ei ole kotona.
Melli Tonerre on Dinan pikkusisko. Hän on hieman pullea, mutta äärimmäisen suloinen lapsi. Hän on viisivuotias ja kaikki pitävät hänestä.
Kakkosen kausi 2012
Kakkosen kausi 2012 oli Suomen jalkapallon kolmanneksi korkeimman sarjatason kausi. Kausi pelattiin neljässä 10 joukkueen lohkossa kolminkertaisena sarjana. Lohkovoittajat pelasivat kaksiosaiset karsintaottelut, joiden voittajat AC Kajaani ja Tampereen Ilves nousivat Ykköseen. Lohkojen sijalle 9 ja sitä huonommin sijoittuneet joukkueet sekä heikoin 8. sijoittunut joukkue putosivat suoraan Kolmoseen.
Mohammad Sidique Khan
Mohammad Sidique Khan (20. lokakuuta 1974 – 7. heinäkuuta 2005) oli yksi Lontoon pommi-iskujen tekijöistä 7. heinäkuuta 2005. Hän räjäytti Edgware Roadin metrojunan, jossa kuoli vähintään seitsemän ihmistä. Yksi heistä oli Khan itse. Khan oli pommi-iskujen tekijöistä vanhin.
Carl Saxa
Carl Saxa (5. tai 28. syyskuuta 1796 – 7. kesäkuuta 1849), suomalaisittain Kaarle, oli suomalainen pappi ja varhainen suomentaja. Hän avusti useita sanomalehtiä runosuomennoksillaan.
Kakkosen kausi 2012
Ykkösen nousukarsinnat
Tampereen Ilves nousi Ykköseen yhteismaalein 5 – 1.
Dumbarton Oaksin konferenssi
Uuden kansainvälisen maailmanjärjestön perustamisen tarve oli aiemmin ilmaistu vuonna 1943 Moskovan julistuksessa. Dumbarton Oaksin konferenssi oli ensimmäinen merkittävä askel tavoitteen toteuttamiseksi. Kokouksessa laadittiin niin sanotut ”ehdotukset uuden yleisen kansainvälisen järjestön perustamiseksi”. Jotkin keskeiset kysymykset jäivät vielä avoimiksi, kuten uudelle järjestölle suunnitellun turvallisuusneuvoston äänestyssäännöt sekä Neuvostoliittoon kuuluneiden neuvostotasavaltojen mahdollisuus päästä jäsenvaltioiksi. Näitä kysymyksiä käsiteltiin suurvaltojen kesken helmikuun 1945 Jaltan konferenssissa ja lopulliset päätökset tehtiin sen jälkeen San Franciscon konferenssissa, joka päättyi YK:n perustamiseen. Jaltan konferenssi täydensi Dumbarton Oaksin esitystä ehdottamalla, että Kansainliiton mandaattialuejärjestelmä korvattaisiin uudella huoltohallintoaluejärjestelmällä.
Osuuskunta
Osuuskunnan nimi
1900-luvun puoliväliin asti osuuskunnan nimestä tuli lisäksi käydä ilmi, olivatko osuuskunnan jäsenet vastuussa osuuskunnan veloista, jos osuuskunta meni vararikkoon. Jos osuuskunta oli perustettu rajoitetulle lisämaksuvelvollisuudelle, osuuskunnan nimessä tuli olla lyhenne r.l. tai sanat rajoitetulla lisämaksuvelvollisuudella. Jos osuuskunta oli ilman lisämaksuvelvollisuutta, nimessä tuli olla i.l. tai sanat ilman lisämaksuvelvollisuutta.
Osuuskunnan hallinto
Osuuskunnalla on hallitus, johon kuuluu lähtökohtaisesti 1–5 jäsentä. Säännöissä jäsenmäärä voidaan määritellä toisinkin. Jos jäseniä on yksi tai kaksi, tulee hallituksessa lisäksi olla vähintään yksi varajäsen. Monijäsenisellä hallituksella on oltava puheenjohtaja. Hallituksen valitsee osuuskunnan kokous, jollei säännöissä määrätä toisin.
Osuuskunta muissa maissa
Isossa-Britanniassa liiketoimintaa harjoittava yhteisö voidaan rekisteröidä osuuskunnaksi, kunhan kyseessä on "vilpittömässä mielessä" toimiva osuuskunta. Käytännössä se tarkoittaa, että osuuskunnan on täytettävä Kansainvälisen osuustoimintaliiton määrittelemät osuustoimintaperiaatteet. Osuuskunnassa on oltava vähintään kolme jäsentä tai kaksi yhteisöjäsentä.
HMS Chelsea
Palvelus
Alus palautettiin palvelukseen 12. toukokuuta 1930 ja se saapui San Diegoon 4. huhtikuuta 1931 liittyäkseen taistelulaivaosastoon. Alus osallistui laivaston pääsotaharjoituksiin ja muihin harjoituksiin Yhdysvaltain länsirannikolla, Havaijilla sekä Karibianmerellä. Se osallistui myös laivaston reservin koulutuspurjehduksiin Kanadan ja Alaskan satamiin. Alus oli kiertävässä reservissä 30. lokakuuta - 17. joulukuuta 1934. Alus osallistui presidentin laivastokatselmukseen San Diegossa 30. lokakuuta - 2. marraskuuta 1935 sekä San Franciscon lahden sillan avajaisissa marraskuussa 1936. Alus poistettiin palveluksesta San Diegossa 8. huhtikuuta 1937.
HMS Chelsea
Luovutettu Yhdysvaltain laivaston alus otettiin Kuninkaallisen laivaston palvelukseen 8. syyskuuta 1940 Halifaxissa nimettynä HMS Crowninshieldiksi. Alus aloitti matkansa St. John’sin kautta Devonportiin, minne se saapui 28. syyskuuta. Matkan aikana, 10. syyskuuta alus nimettiin HMS Chelseaksi. Devonportissa alus siirrettiin saattajaksi tarvittavia muutostöitä varten telakalle, josta se palasi lokakuussa.
HMCS Chelsea
HMCS Chelsea määrättiin marraskuussa 1943 palaamaan Britteinsaarille, missä se poistettaisiin palveluksesta sekä siirrettäisiin reserviin. Alus aloitti 15. joulukuuta matkansa, jonka aikana se poikkesi Azoreille.
Derzki
Alus siirtyi elokuussa Loch Eween liittyäkseen muihin Neuvostoliitolle siirrettäviin aluksiin, joita olivat taistelulaiva HMS Royal Sovereign ja 12 Yhdysvaltain laivaston PT-venettä. Osasto lähti 17. elokuuta Loch Ewestä saattueen JW59 mukana Kuolan niemimaalle, mihin se saapui 24. elokuuta liittyen Neuvostoliiton pohjoiseen laivastoon.
Isänmaallisuus
Määrittelyn historiaa
Käsite heräsi uudelleen eloon Italian kaupunkitasavalloissa 1400-luvulla, jolloin sillä tarkoitettiin kaupunkien vapauden varjelemista asukkaiden yhteishengen kautta. Niccolò Machiavelli kirjoitti, että rakkaus vapauteen saa kansalaiset näkemään yksityiset etunsa osana yhteistä hyvää, mikä saa heidät vastustamaan korruptiota ja tyranniaa sekä tarvittaessa itsensä uhraten taistelemaan vapauden ja poliittisen yhteisön suojelemiseksi ja säilyttämiseksi.
Opko
Historia
OPKO perustettiin vuonna 1964 nimellä Ylioppilaslähetys ja kuuluu ns. viidenteen herätysliikkeeseen. Tapahtumapaikkoina olivat Suomen Raamattuopisto ja Kansan Raamattuseura. Ylioppilaslähetys korosti sisä- ja ulkolähetyksen tärkeyttä ja kritisoi muun muassa Suomen luterilaisen kirkon maallistumista.
Oppi
OPKO kuuluu Suomen luterilaisen kirkon piiriin. Oppiperustana on sitoutuminen Raamattuun ja luterilaiseen tunnustukseen. Toiminnan pääpainopisteet ovat luterilainen raamattuopetus, yhteyden rakentaminen sekä tavoittava työ kotimaassa ja ulkomailla.
SolidWorks
Ohjelman toiminta
Mallinnus aloitetaan yleensä piirtämällä kaksiulotteinen kuvanto kappaleesta X,Y- tasolle (tai vaihtoehtoisesti XZ/YZ- tai muulle aputasolle), jonka jälkeen syntyneestä "sketsistä" tehdään pyörähdyskappale tai se pursotetaan kolmanteen suuntaan. On myös mahdollista sketsata 3- ulotteinen hahmotelma halutusta kappaleesta, jos tämä vaikuttaa järkevämmältä, esimerkiksi jos kyseessä on jokin taivutettu putkirakenne.
Opko
Toiminta
OPKOn työn keskiössä on Raamatun opettaminen ja kannustaminen Jumala-suhteen syventämiseen ja lähetyskäskyn toteuttamiseen omassa elämässä.
Perceptor
The Transformers
Perceptorin erikoistehtävänä on tutkia, miten Autobotit parhaiten sopeutuisivat Maan olosuhteisiin, ja myös miten maan vieras ympäristö vaikuttaa Autobotteihin. Perceptor tuntee kaikki tieteenalat, mutta hän on erikoistunut metallikirurgiaan, molekyylikemiaan ja sähkötekniikkaan. Mikroskooppimuodossaan hän voi suurentaa kohteen jopa 10 000 -kertaiseksi. Tykkimuodossa hän voi ampua tarkasti 3 200 kilometrin päähän. Hän voi käyttää tykkiä robottimuodossaan,mutta hän voi muuttaa sen myös liikkumattomaksi kenttätykiksi. Eräässä tuotantopöydälle jääneessä alkuperäisen piirrossarjan jaksossa nähtiin Perceptorin alkuperäinen Cybertron-muoto: avaruusalus, jota jakson nähneet ovat kuvailleet Legoista rakennetun lenkkitossun näköiseksi.